Boks bo‘yicha O‘zbekiston terma jamoasining birinchi, ikkinchi va uchinchi tarkiblari Toshkent viloyatidagi "Yangiobod" o‘quv-mashg‘ulot bazasida shug‘ullanishmoqda. Bu yerda mashg‘ulotlarning 19 yanvarga qadar davom etadigan birinchi bosqichi o‘tkaziladi. Bokschilarning ijtimoiy tarmoqlarga joylayotgan suratlaridan mashg‘ulotlar yuqori darajada o‘tmoqda, jamoada esa do‘stona muhit hukm surmoqda. Shuni ta’kidlash joizki, o‘zbekistonlik bokschilar Rio Olimpiadasi vaqtida raqib jamoalarning hayratiga sabab bo‘lgan edi. Sababi, o‘zbekistonlik bokschilar do‘stona ravishda jamoadoshlarining jangiga tashrif buyurishgan va ularni qo‘llab-quvvatlashgan edi. Quyida e’tiboringizga yig‘indan video va suratlarni taqdim etamiz.